#### ROMÂNIA

###### JUDEȚUL SATU MARE

#### CONSILIUL JUDEŢEAN

#### PREȘEDINTE

# **Nr. \_\_\_\_\_\_\_\_/\_\_\_\_\_\_\_\_2022**

## **REFERAT DE APROBARE**

**privind modificarea Statului de funcții**

**ale Muzeului Județean Satu Mare**

Având în vedere prevederile art. 173 alin. (2) lit. c) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare, Consiliul Județean are ca atribuție aprobarea, în condițiile legii, la propunerea președintelui consiliului județean, a regulamentului de organizare și funcționare a consiliului județean, organigrama, statul de funcții, regulamentul de organizare și funcționare ale aparatului de specialitate al consiliului județean precum și ale instituțiilor publice de interes județean.

Prin Nota de fundamentare nr. 1513/04.07.2022, înregistrată în cadrul instituției noastre sub nr.14498/04.07.2022, Muzeul Județean Satu Mare a transmis documentația pentru aprobarea modificării Statului de funcții al Muzeului Județean Satu Mare, ca urmare a finalizării procedurilor de promovare în gradul profesional superior a patru angajaţi.

Luând în considerare prevederile art. 41 alin. (2) din - Regulamentul-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a pesonalului contractual din sectorul bugetar plătit din fonduri publice, aprobat prin H.G.R. nr.286/2011, cu modificările şi completările ulterioare, se impun următoarele modificări ale statului de funcţii:

1. Transformarea postului de la poziția 53 din cadrul **Secției Carei și Tășnad** din funcţia de **Referent de specialitate S II** în **Referent de specialitate S I**;
2. Transformarea postului de la poziția 74 din cadrul **Secției Cercetare arheologie** din funcţia de **Arheolog S II** în **Arheolog S I**
3. Transformarea postului de la poziția 75 din cadrul **Secției Cercetare arheologie** din funcţia de **Muzeograf S II** în **Muzeograf S I.**
4. Transformarea postului de la poziția 96 din cadrul **Secției Artă** din funcţia de **Muzeograf S I** în **Muzeograf S IA.**

În conformitate cu:

- art.173 alin. (2) lit.c) și art.191 alin. (2) lit.a) din Ordonanța de Urgență a Guvernului. nr.57/2019 privind Codul administrativ, cu modificările și completările ulterioare,

- Legea –cadru nr.153/2017 privind salarizarea personalului plătit din fonduri publice, cu modificările și completările ulterioare,

în baza prerogativelor conferite prin art. 182 alin. (2) și a alin. (4) cu trimitere la art. 136 alin. (1), (2) și (8) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

**INIŢIEZ:**

**Proiectul de hotărâre privind modificarea Statului de funcţii**

**al Muzeului Județean Satu Mare**

**INIȚIATOR:**

**PREŞEDINTE,**

**Pataki Csaba**

red./tehn.B.T. 5ex.